Watto

Watto er en fiksjonskarakter fra Star Wars-universet. Han er med i filmene Star Wars Episode I: Den skjulte trussel og Star Wars Episode II: Klonene angriper. Han er datagenerert og stemmen er spilt inn av Andy Secombe. Watto er sur og grådig, og er av folkeslaget Toydarian. Han bor på planeten Tatooine i byen Mos Espa. Shmi Skywalker og Anakin Skywalker er slavene til Watto.  

Beskyldninger om antisemitisme 
Det har vært foreslått at denne karakteren er støtende siden han ligner en stereotypisk jøde: grådig, krokete nese og litt mørk i huden. Fremstillingen av Watto har også innslag av anti-arabiske stereotypier ifølge noen kommentatorer. Brooker beskriver Wattos aksent som italiensk-amerikansk, andre beskriver aksenten som inspirert av jiddisch eller arabisk.Lancashire, A. (2000). " The Phantom Menace": Repetition, Variation, Integration. Film Criticism, 24(3), 23-44. «Den grådige jøden» er en seiglivet stereotypi skriver Paul Sturtevant i Washington Post. Ifølge Sturtevant er slike stereotypier vanlige i populærkulturen og forekommer blant annet i The Hobbit og i Star Trek. I Attack of the Clones har Watto en lue som minner om en jødisk kippah. The Independents kommentator skrev at Watto så ut til å komme rett fra nazistenes antisemittiske lager.Wetmore Jr, K. J. (2017). The Empire Triumphant: Race, Religion and Rebellion in the Star Wars Films. McFarland.

Figuren Jar Jar Binks har blitt beskrevet som en karibisk eller afro-amerikanske karikatur og mulig rasistisk (racially offensive).Brooker, W. (2001). Readings of racism: Interpretation, stereotyping and The phantom menace. Continuum: Journal of Media & Cultural Studies, 15(1), 15-32.

 Referanser 

 Eksterne lenker 


Kategori:Figurer i Star Wars

hu:A Csillagok háborúja mellékszereplőinek listája#Watto